ee5a46ddcc57e1ab00ddd96dfb68a28b
skal man have en ansvarsforsikring på en lånt campingvogn?
forsikringsguiden.dk
2021.39
 når du kører med en campingvogn, dækker din bils lovpligtige ansvarsforsikring dit ansvar for skader, der rammer andre. det gælder også i andre eu-lande. derfor har du ikke brug for en ekstra ansvarsforsikring.   du skal være opmærksom på, at din bilforsikring ikke dækker skader på selve campingvognen. det kræver en separat kaskoforsikring på campingvognen.   tjek ejerens forsikringsforhold som låner har du efter dansk lov ansvaret for at leveret lånte ting tilbage til ejeren i samme stand. du hæfter altså for evt. skader på campingvognen. derfor bør du undersøge med din ven, om han/hun har kaskoforsikret campingvognen, og hvad selvrisikoen er.   hvis han/hun har en kaskoforsikring, kan du alene komme til at betale en evt. selvrisiko. kaskoforsikringen inkluderer også en redningsforsikring, hvis du får brug for vejhjælp i udlandet. husk, at medbringe et telefonnummer til alarmcentralen, typisk hos sos international (rødt kort ).   hvis din ven ikke har en kaskoforsikring på vognen, hænger du selv på udgiften til at reparere vognen, hvis den bliver skadet. du må derfor gøre op med dig selv, om du vil påtage dig den risiko.   du bør også generelt sikre dig, at bilen er egnet til at trække den pågældende campingvogn.   
ca16a97f07993eff718c2c00a6dab312
hvordan er vi dækket, når vi påkører vores egen bil?
forsikringsguiden.dk
2021.39
 en bils ansvarsforsikring dækker skader, som rammer andre personer eller deres ting. skader på forsikringstagerens, husstandens eller førerens ting er aldrig dækket. derfor er det rigtigt, at din mands bilforsikring ikke skal dække skaden på din bil.   er din mands bil kaskoforsikret, kan i alene få dækket udgifterne til at få repareret hans bil via hans bilforsikring, når beløbet overstiger jeres eventuelle selvrisiko.   da i ikke har kaskoforsikret din bil, betyder det desværre, at i selv må betale den del af reparationsregningen, som vedrører din bil. ønsker i at sikre jer mod påkørselsskader i fremtiden, må i overveje at købe en kaskoforsikring. 
e8866d5f8da00a9b23665b0af2912b2a
har vi ret til erstatning efter vores datter, som er blevet påkørt?
forsikringsguiden.dk
2021.39
 bilens lovpligtige ansvarsforsikring betaler erstatning efter reglerne i erstatningsansvarsloven.   det betyder, at i har krav på at få betalt rimelige begravelsesudgifter fra den lovpligtige ansvarsforsikring.   efter dansk erstatningsret har man kun krav på yderligere erstatning, hvis man har mistet en forsøger, dvs. normalt en ægtefælle eller samlever. desuden kan børn have krav på erstatning, når de mister en forælder.   derfor vil i som hovedregel desværre ikke have krav på yderligere erstatning fra føreren eller dennes ansvarsforsikring.   hvis jeres datter selv havde en ulykkesforsikring med dødsdækning eller en livsforsikring, kan i have ret til erstatning herfra. 